cyanic-selkie/wikianc huggingface dataset:
Slaget ved Kapp Bon
Bakgrunn
Det var uenighet mellom italienske Regia Marina og Royal Navy om kontrollen over Middelhavet. Royal Navy var støttet av skip fra andre allierte land, der Nederland var det mest fremtredende. Dette samspillet blant de allierte var avgjørende for forsyningen av italienske og tyske styrker til Nord-Afrika og for opprettholdelsen av Malta som en britisk base. Uten Malta kunne ikke Storbritannia avskjære italienske konvoier og dermed heller ikke unngå forsyningen av aksemaktenes tropper. I enkelte perioder var forsyningene på så stor målestokk at til og med krigsskip måtte brukes av begge parter til rask transport over Middelhavet.
Da Italia erklærte krig i juni 1940 hadde nasjonen en av verdens største mariner, men marinens styrke var begrenset til Middelhavet. Britene hadde til sammenligning flåter spredt på de fleste krigsherjede områder, og kunne erstatte tap ved å ta i bruk nye skip. Dette førte til forsiktighet blant den italienske ledelsen og en tendens til å unngå kamper.
Britene hadde fordel av at de hadde radar og at de italienske sjøkodene var blitt ødelagte.
Slagets gang
Samtidig seilte britenes 4. jagerflåte bestående av fire jagere (HMS Sikh, HMS Maori, HMS Legion og den nederlandske jageren Isaac Sweers), mot Malta.
Den britiske flåten ble oppdaget av et italiensk fly, men hovedkvarteret til Regia Marina gikk ut fra at britene ikke ville rekke Kapp Bon før 4. krysserdivisjon hadde passert. Imidlertid ga britene deres jagere ordre om å avskjære de italienske krysserne. Britene ga ordre ved hjelp av avskårede signaler fra Ultra, navnet på den britiske intelligensen som ble brukt for avlytting av radiokommunikasjon i andre verdenskrig.
Klokken 03:25 den 13. desember møtte partene. De allierte ankom fra akter i mørket ved hjelp av radar, og dette kom overraskende på motparten. I løpet av kort tid sendte de allierte torpedoer og åpnet ild. De to italienske krysserne ble skutt i senk. Slaget var raskt over og den britiske flåten forlot området uten noen tap. Mens Cigno evakuerte 500 overlevende, svømte andre til land eller ble seinere reddet av italienske antiubåt-motorbåter (MAS). Mer enn 900 italienere mistet livet i slaget, inkludert admiral Toscano.
Parachlorota
Parachlorota er en slekt av biller som hører til undergruppen praktskarabider (Rutelinae) i den store familien skarabider (Scarabaeidae).
Utseende
Middelsstore, ovale, metallisk fargede skarabider.
Utbredelse
Slekten er utbredt i Sør- og Mellom-Amerika (Costa Rica, Colombia, Ecuador, Peru).
G-Sharp
G-Sharp eller G#, på folkemunne gjerne kalt gissgitar, er et instrument i gitarfamilien, konstruert av den norske gitarmakeren Øivin Fjeld. Den skiller seg fra andre gitarer først og fremst på grunn av den korte halsen på bare 530mm (20.87"), og i forhold til skalaen på en vanlig gitar «mangler» de fire første båndene.
G#-gitaren er stemt deretter, og standard stemming tilsvarer å sette en capo i 4.bånd på en vanlig gitar: G#-D#-B-F#-C#-G#. Den er altså ikke stemt åpent i en G#, men følger de samme trinnene mellom hver streng som en ordinær gitar. Gitarhodet er merket med g# og Fjelds signatur.
Materialer og typer
Alle gitarene er av massiv mahogni, og «neck through body»-konstruert, som betyr at halsen fortsetter gjennom gitarens kropp i ett stykke treverk. Videre har de gripebrett av lønn eller rosentre, og oversadel av bein. I halsen ligger en toveis truss rod (stag som justerer halsens spenning), og gitarene har en push/push invisible volumkontroll. Standardgitarene kommer i flere utførelser; naturell, tretonet sunburst, vinrød, svart og antikkhvit. Den klassiske gitaren er kun lakket, og naturlig lys mahognibrun. Gitarene har en løs/flytende bro, og en intonasjonsmal følger med gitarene for alltid å kunne finne tilbake til rett plassering for perfekt pitch. Årsaken til denne løsningen er ikke funnet i kilder.
Standard
Standard G-Sharp, også kalt OF-1 (Oivin Fjeld nummer 1), er en elektrisk gitar med en spesialtilpasset single coil pickup. Den er formet for å passe i en fordypning i gitarkroppen som tilsynelatende skal illudere et lydhull.
Elektrisk/akustisk
Den elektrisk/akustiske gitaren er identisk til en standard G-Sharp, men har i tillegg en akustisk bro, Acoustic Bridge, fra Fishman. Dette er en ekstra pickup som er festet ved gitarens endestykke, og ment å gi gitaristen mulighet til å etterligne lyden av en amplifisert akustisk gitar. Det betyr at denne gitaren har to måter å fange lyd på, og to separate lydutganger. Disse kan brukes samtidig om ønskelig. Den akustiske broen kan enkelt tas av og settes på igjen, og er også tilgjengelig som ekstrautstyr til en standard G-Sharp.
Klassisk
Den klassiske gitaren har den samme fasongen og størrelsen som standardgitaren, men en bredere hals, nylonstrenger, og spaltet hode som de fleste klassiske gitarer.
Historie
Øivin Fjeld hadde bygget og reparert gitarer i årevis på sitt gitarverksted i Fredrikstad, og var en periode samtidig hovedlæreren på gitarfakultetet ved Musikk Instrument Akademiet (MIA) i Sarpsborg. Her satte han seg fore å bygge noe unikt, og når han prøvde varianter av kortskalagitarer fant han lyden han lette etter i G#-stemming. Denne prototypen ble en mal hans studenter brukte for å lære å bygge gitarer.
Fjeld planla aldri noen kommersialisering av gitaren, men på grunn av stadige forespørsler fra gitarspillende venner og bekjente startet han etter hvert en liten produksjon. Etterspørselen ble større enn forventet, og serieproduksjonen av G-Sharp OF-1 startet i 2005.
Internasjonalt gjennombrudd
I 2006 tok Fjeld gitaren med seg til NAMM-showet, en stor og viktig messe for musikkinstrumenter i Anaheim, California, hvor han lånte et hjørne av Ashdown Amplifiers' stand. Responsen var overveldende, og Fjeld reiste hjem med seriøse henvendelser om opp mot 20.000 gitarer. Blant dem var Lee Dixon, Eric Claptons gitartekniker, som ønsket å plassere en G-Sharp i alle Claptons studioer. Mark Knopfler prøvde også ut gitaren en hel kveld, og hans kollega Guy Fletcher ba senere om flere gitarer på Knopflers vegne. I løpet av showet ga Fjeld også hver sin G-Sharp til Delbert McClinton og Scotty Moore.
Tilbud fra Fender
To store amerikanske distributører viste seriøs interesse for gitaren i 2006. Fjeld ble i tillegg kontaktet av Fender, en av verdens største og mest anerkjente gitarprodusenter, som ønsket å overta både produksjon og distribusjon. G-Sharp hadde nylig fått en svært god omtale i det britiske musikkmagasinet Guitar Buyer, og dette året gikk gitaren fra å være interessant for gitarister, til å bli en interessant investering for større selskaper. I løpet av den internasjonale messen for musikkinstrumenter i Frankfurt am Main ble Fjeld kontaktet av Fenders produktansvarlige, og bedt om å sende noen gitarer til sjefene i Scottsdale. Firmaet ønsket å gjøre en avtale med Fjeld, men det faktum at han ennå ikke hadde tatt patent på gitaren, og størrelsen på prosjektet, gjorde at han ble i tvil og til slutt takket nei.
Salg av selskapet
I 2014 solgte Øivin Fjeld G-Sharp, og så frem til et roligere liv etter mye reising. Han ga i intervjuer uttrykk for at han var tilfreds med at gitaren ikke endte opp i det som kunne blitt den nederste skrivebordsskuffen hos Fender, og følte seg trygg på at selskapet til slutt havnet i de rette hender. Den nye eieren er den norske forretningsmannen Frank Pedersen som i mange år har hatt tilhold i USA, og siden september 2014 har G-Sharp hatt base i Pleasanton, Kansas USA.
2005-2009
Eksempel: Ser.No: YAHG 4267
Y= fabrikken (Yeou Chern Enterprises Instrument Co. Ltd,)
A= bygget ved avdeling for elektrisk gitar
H= produksjonsår (H=2007)
Strømsveien (Oslo)
Mellom Stubberudveien og Arvesetveien ligger Strømsveien bomstasjon.
G-Sharp
2005-2009
G= antatt måned for utsendelse (G= juli)
Strømsveien (Oslo)
Strømsveien er en gammel vei mellom gården Strøm i Rælingen og Oslo, og var en viktig innfartsvei til byen nordfra, blant annet for plankekjørere som skulle til sagtomtene på Grønland.
G-Sharp
2010-
Eksempel: Ser.No: WS10052014
10= årstallet (2010)
05= måned for seriestart (mai)
2014= gitarens nummer i fabrikkens serie av total produksjon (produserer også andre merker)
Super Bowl XLIX
Super Bowl XLIX var en amerikansk fotballkamp som avgjorde ligamesteren i National Football League (NFL) for -sesongen. Vinnerne av American Football Conference (AFC) New England Patriots vant 28–24 over regjerende Super Bowl XLVIII-mestre og vinnerne av National Football Conference (NFC) Seattle Seahawks, og sikret med det sin fjerde Super Bowl-tittel og første siden Super Bowl XXXIX ti år tidligere. Kampen ble spilt 1. februar 2015 i University of Phoenix Stadium i Glendale i Arizona. Det var den andre gangen et Super Bowl ble spilt i stadionet (etter Super Bowl XLII syv år tidligere) og den tredje gang tittelkampen ble arrangert i storbyområdet Phoenix.
Med nederlaget ble Seahawks de fjerde regjerende Super Bowl-vinnerne til å tape i tittelkampen det neste året, etter Dallas Cowboys i 1978, Washington Redskins i 1983 og Green Bay Packers i 1997. Etter å ha fullførte den forrige sesongen med en 43–8 seier i Super Bowl XLVIII fullførte Seattle seriespillet i 2014 12–4. Patriots, som også avsluttet seriespillet 12–4, ble etter Dallas Cowboys og Pittsburgh Steelers ett av tre lag til å ha nådde åtte Super Bowls. For andre sesong på rad, men kun tredje gang i løpet av de siste 21 sesongene, var det første seed fra begge conferencene som møttes i tittelkampen. Seattle ble det første laget til å nå Super Bowl flere ganger på rad siden New England vant to på rad (XXXVIII og XXXIX).
NBCs dekning av Super Bowl XLIX forblir det mest sette programmet i USAs historie, som før dette var Super Bowl fra året før. Kampen hadde i snitt 114,4 millioner seere, og nådde 118,5 millioner under halftimeshowet med Katy Perry, før den nådde sitt høyeste seertall på 120,8 millioner under New Englands comeback i fjerde kvarter.
Første planer for Kansas City som vertsby
I november 2005 valgte NFLs eiere først å gi et Super Bowl til Kansas City i Missouri til ære for Chiefs' eier Lamar Hunt, grunnleggeren av American Football League (AFL) på 1960-tallet, som var en av de som utformet den første årlige tittelkampen. NFLs daværende kommissær Paul Tagliabue annonserte at Kansas City skulle være vertsby for Super Bowl XLIX den 5. mars 2006. Dette var derimot avhengig av at to momsforslag ble vedtatt i Jackson County i Missouri 4. april 2006.
Den første skatten som skulle sørge for deler av finansieringen for Arrowhead Stadium og Kauffman Stadium ble vedtatt med 53 % av stemmene. Den andre skatten, som ville gjort det mulig å bygge et innfellbart, ble derimot ikke vedtatt med kun 48 % av stemmene. Som et resultat av dette, kombinert med opposisjon fra Kansas City Chamber of Commerce samt flere andre interessegrupper, annonserte Hunt og Chiefs at de trakk sin søknad for Super Bowl XLIX den 25. mai 2006.
Budrunde
Etter at planene for Kansas City gikk i vasken leverte følgende stadioner søknader for Super Bowl XLIX:
I april 2011 bekreftet NFLs talsperson Greg Aiello at Tampa og Arizona hadde blitt valgt som finalister. Den 11. oktober 2011 annonserte ligaen at University of Phoenix Stadium skulle være vert for Super Bowl XLIX. Dette var andre gang et Super Bowl ble avholdt i University of Phoenix Stadium, som også arrangerte Super Bowl XLII i februar 2008, og det tredje i storbyområdet Phoenix etter at Super Bowl XXX ble arrangert i Sun Devil Stadium i Tempe i januar 1996.
New England Patriots
New England Patriots hadde en tøff start på sesongen, som de begynte 2–2 med et ydmykende 41–14 nederlag mot Kansas City Chiefs i uke fire. Innen det punkt hadde Patriots opplevd kraftig kritikk fra media, især rettet mot quarterback Tom Brady. Tidligere safety og lagkamerat Rodney Harrison mente at Brady «looked scared to death» i pocketen og at han «doesn't have any confidence in his offensive line.» New England kom seg deretter med syv strake seiere, den lengste seierrekken i NFL den sesongen, som begynte med en dominerende 43–17 seie over Cincinnati Bengals i uke fem, og tapte kun to kamper ut sesongen (sistnevnte kom da laget valgte å holde kampstarterne av banen i seriespillets siste kamp), og avsluttet sesongen 12–4 med første seed i AFC. De var nummer fire i ligaen på poeng (468) og nummer åtte i poeng tillatt (313), og hadde den største poengforskjellen i NFL (med en seiersmargin på i snitt 9,7 poeng). Patriots slo Baltimore Ravens 35–31 i divisjonsrunden før de slo Indianapolis Colts 45–7 i AFC Championship Game.
Brady hadde nok en solid sesong i sitt 14. år som lagets startende quarterback, og ble utvalgt til sitt tiende Pro Bowl med 4 109 pasningsyards og 33 touchdownpasninger, samt kun åtte interceptions. Hans beste receiver var Pro Bowl tight end Rob Gronkowski, som tok imot 82 pasninger for 1 124 yards og 12 touchdowns, sammen med wide receiver Brandon LaFell, som tok imot 74 pasninger for 954 yards og syv touchdowns. Wide receiver Julian Edelman spilte også en viktig rolle i pasningsspillet, med 92 mottakelser for 974 yards og fire touchdowns, med 92 yards på løp og 25 punts returnert for 299 yards og en touchdown. Running back Jonas Gray ledet laget på bakken med 412 yards og i snitt 4,6 yards per løp, mens Stevan Ridley hadde 340 yards og Shane Vereen hadde 391. Vereen var også pålitelig i pasningsspillet, med 52 mottakelser for 447 yards. På special teams ble kicker Stephen Gostkowski utvalgt til sitt tredje Pro Bowl, og ble den tredje spilleren til å lede NFL i scoringer fire gamger (og første siden sammenslåingen av NFL og AFL), med 35 field goals på 47 forsøk (94,6 %) og 156 poeng totalt. Special teamer Matthew Slater ble også utvalgt til Pro Bowl, hans fjerde.
Patriots' forsvarsrekke var ledet av defensive tackle Vince Wilfork og defensive end Rob Ninkovich, som sammen hadde åtte sacks. Bak dem ledet linebacker Jamie Collins laget med 116 taklinger og fire fumbles forårsaket, og hadde også to interceptions. Linebacker Dont'a Hightower spilte også en viktig rolle med 89 taklinger og seks sacks. Patriots' secondary var ledet av Pro Bowl cornerback Darrelle Revis, safety Devin McCourty som hadde to interceptions, og Brandon Browner.
Seattle Seahawks
Etter å ha vunnet Super Bowl XLVIII året før hadde også Seahawks en hard start på sesongen, som de startet 3–3. De vant derimot ni av sine ti siste kamper i seriespillet, og hindret motstanderlaget i å score touchdowns i fem av dem. Med et seriespillresultat på 12–4 nådde de sluttspillet som første seed i NFC, uten å ha tillatt touchdowns i sine ti siste kvarter. Forsvaret var rangert som #1 i NFL i færrest poeng tillatt (254) og angrepet delte førsteplass i yards på løp (2 762). Seahawks slo Carolina Panthers 31–17 i divisjonsrunden, og deretter Green Bay Packers 28–22 på overtid i NFC Championship Game. Seattle ble det første laget fra NFC til å nå flere Super Bowls på rad siden Packers gjorde det i 1996 og 1997 i Super Bowls XXXI og XXXII.
Quarterback Russell Wilson ledet igjen Seattles angrep, og fullførte 63,1 % av sine pasninger for 3 475 yards og 20 touchdowns med syv interceptions, samt 849 yards og seks touchdowns på løp. Lagets beste receiver var Doug Baldwin, som tok imot 66 pasninger for 825 yards og tre touchdowns. Receiver Jermaine Kearse var også et pålitelig mål for Wilson med 38 mottakelser for 537 yards, og tight end Luke Willson tok imot 22 pasninger for 362 yards. Running back Marshawn Lynch ble utvalgt til sitt fjerde Pro Bowl etter å ha blitt rangert som #4 i NFL med 1 306 yards på løp og #1 i touchdowns på løp med 13. Han tok også imot 37 pasninger for 364 yards og fire touchdowns. Running back Robert Turbin hadde 310 yards og 16 mottakelser. På special teams var kicker Steven Hauschka rangert som #4 i NFL med 134 poeng, og scoret 31 field goals på 37 forsøk (83,8 %).
Michael Bennett var ankeret for Seattles forsvarsrekke og ledet laget med syv sacks, mens lagkamerat Bruce Irvin var nummer to med 6,5 og to interceptions, som begge ble returnert for touchdowns. Bak dem hadde linebackerne K.J. Wright og Pro Bowler Bobby Wagner kombinert 211 taklinger (107 for Wright, 104 for Wagner), og Wright forårsaket også tre fumbles. Den sterkeste siden for lagets forsvar var derimot deres secondary, kjent som «Legion of Boom». Tre av Seattles secondary ble sendt til Pro Bowl for andre år på rad: cornerback Richard Sherman, free safety Earl Thomas og strong safety Kam Chancellor. Sherman ledet laget med fire interceptions, mens Thomas hadde 97 taklinger og forårsaket fire fumbles. Chancellor hadde 78 taklinger og avledet også seks pasninger.
Sluttspill
New England ble det første sluttspillaget til å komme komme tilbake fra å ligge under 14 poeng to ganger etter å ha slått Baltimore Ravens 35–31, hvor de tok ledelsen for første gang etter en 23-yard touchdownpasning fra Brady til LaFEll med 5:13 igjen av ordinær spilletid. Safety Duron Harmon sikret så seieren da han hadde en interception på Joe Flacco i Patriots' målsone neste drive. Selv om New England kun hadde 14 yards på løp satte Brady en lagrekord med 33 fullførte pasninger for 367 yards og tre touchdowns, samt en touchdown på løp, som gjorde opp for lagets problemer på bakken.
Patriots klarte seg bedre mot Indianapolis Colts i AFC Championship Game. Selv om stillingen var 17–7 etter første halvdel dominerte New England i kampens andre halvdel, med to touchdowns på sine fire første drives. Brady hadde nok en solid kamp, med 226 pasningsyards for tre touchdowns og en interception, mens Blount løp for 148 yards og tre scoringer. New Englands forsvar holdt Colts' quarterback Andrew Luck, som hadde kastet for 4 761 yards og 40 touchdowns i seriespillet, til kun 12 fullførte pasninger fra 23 forsøk for 126 yards. Etter New Englands to sluttspillkamper hadde Brady satt nye NFL-rekorder for pasningsyards og touchdowns i sluttspillet, og Bill Belichick satt rekorden for flest seiere i sluttspillet.
Seattle begynte sitt sluttspill med en 31–17 seier over Carolina Panthers. Stillingen var 14–10 ved slutten av første halvdel, men Seattle tok kontroll i kampens andre halvdel og scoret 17 strake poeng. Etter et field goal og en 25-yard touchdownpasning fra Russell Wilson til Luke Willson sikret Chancellor seieren med en interception på Cam Newton som ble returnert 90 yards for en touchdown.
Seattle måtte stille med et stort comeback for å slå sine neste motstandere, Green Bay Packers, da stillingen var 16–0 før Jon Ryans 19-yard touchdownpasning til Garry Gilliam på et falskt field goal i tredje kvarter som sikret Seahawks sine første poeng. De lå fremdeles under 19–7 med like over 5 minutter igjen av kampen da Wilson kastet sin fjerde interception i kampen. Etter at Green Bay ble tvunget til å punte ledet Wilson laget 69 yards for å utligne til 19–14 med en 1-yard touchdown på løp. På neste avspark plukket receiver Chris Matthews opp et onside kick for Seattle, som tok sin første ledelse med en 24-yard touchdown på løp av Marshawn Lynch. Med en stilling på 20–19 klarte Seahawks å sikre en ledelse på tre poeng etter en dramatisk 2-point conversion hvor Wilson måtte løpe tilbake til 17-yard linjen nær høyre sidelinje før han kastet ballen til motsatt side av banen hvor Luke Willson, som var en blocker for playet, tok imot ballen og løp den inn i målsonen. Selv om Green Bay scoret et field goal og sikret overtid, var ikke Seattles comeback over. Etter å ha vunnet myntkastet tok Seahawks ballen 87 yards ned banen, og sikret seieren med en 35-yard touchdownpasning fra Wilson til KEarse, som sendte Seahawks til Super Bowl for andre år på rad.
Merknader før kampen
Super Bowl XLIX var den første gangen Patriots og Seahawks møttes i Super Bowl eller sluttspillet; selv om Seattle var i AFC før de flyttet til NFC da NFL omorganiserte ligaen i 2002 hadde lagene aldri møttes utenfor seriespillet.
Kampen var merkbar da treneren for det ene laget hadde erstattet den andre som hovedtrener; Patriots' hovedtrener Bill Belichick ble ansatt i 2000 for å erstatte Pete Carroll, som da gikk videre til å bli Seahawks' hovedtrener. Dette var kun den fjerde gangen dette hadde skjedd. De andre tre gangene var i Super Bowl III (Weeb Ewbanks New York Jets mot Ewbanks forrige lag, Don Shulas Baltimore Colts, Super Bowl XXXIII (Dan Reeves' Atlanta Falcons mot Mike Shanahans Denver Broncos) og Super Bowl XXXVII (Jon Grudens Tampa Bay Buccaneers mot Grudens forrige lag, Bill Callahans Oakland Raiders). Den eneste gangen den gamle trenerens forrige lag hadde vunnet var i Super Bowl XXXIII.
Til tross for at han var MVP i fjorårets Super Bowl XLVIII, hadde Seahawks' linebacker Malcolm Smith hatt en reserverolle i -sesongen og spilte ikke i Super Bowl XLIX, da defensive coordinator Dan Quinn valgte å bruke Bruce Irvin, K.J. Wright og Bobby Wagner som startende linebackere.
Etter AFC Championship Game rapporterte ESPN om en etterforskning fra NFL som fant at 11 av 12 fotballer Patriots hadde brukt under kampen ikke var tilstrekkelig oppblåst, mens Colts' ikke hadde hatt noen uregelmessigheter. Det viste seg derimot senere at disse funnene ikke stemte. Patriots' hovedtrener Bill Belichick nektet kjennskap til hvorvidt ballene laget hadde brukt ikke fulgte NFLs standarder. Tom Brady og Bill Belichick fikk søkelyst på seg under kontroversen, som ble kjent som Deflategate, uken før Super Bowl XLIX. Etterdønningene for hendelsen varte i nesten to år, før Brady ble suspendert for fire kamper på starten av 2016-sesongen.
Som kampens hjemmelag valgte Seahawks å bruke sine marineblå hjemmetrøyer med marineblå bukser, som betydde at Patriots måtte bruke sine hvite borteuniformer.
Super Bowl XLIX var det første Super Bowl som ble spilt i et stadion med et innfellbart tak som ligaen bestemte at skulle være åpent (tidligere Super Bowls i slike stadioner, inkludert Super Bowl XLII, ble spilt med lukket tak). Ved kampstart var temperaturen med opphold. Det var den andre gangen i den sesongen, inkludert Pro Bowl, at taket hadde vært åpent under en NFL-kamp eller i Fiesta Bowl-kampen i college football. Det var hjemmebanen for Arizona Cardinals, men under alle Cardinals' hjemmekamper hadde laget enten vært stengt på grunn av høye temperaturer eller for å sikre en hjemmebanefordel ved å sperre inne tilskuerstøyen.
Patriots hadde spilt i det eneste andre Super Bowl i University of Phoenix Stadium hvor de tapte 17–14 mot New York Giants i Super Bowl XLII etter å ha gått ubeseiret gjennom serie- og sluttspillet. Dette var den første gangen Patriots hadde spilt i stadionet siden den kampen.
Amara plebeja
Amara plebeja er en av billene i delgruppen (underfamilien) Pterostichinae i familiegruppen løpebiller. Systematikken følger Carabidae of the World.
Super Bowl XLIX
Lagenes fasiliteter
Patriots brukte Arizona Cardinals' hovedkvarter i Tempe i Arizona, mens Seahawks brukte Arizona State Sun Devils' treningsfasiliteter, også i Tempe.
Billetter
Billettprisene for Super Bowl XLIX økte fort, og innen 29. januar kostet de billigste billetene over $8 000. Gjennomsnittsprisen lå på $10 352, over tre ganger høyere enn fjorårets billetter. Orange County Registers Jeff Miller skrev at de billigste billettene kostet nesten like mye som ett år på Universyt of Phoenix, og kommenterte at prislappen på seter nær midtbane, på $28 888, «should not only buy you Katy Perry's halftime show but also Katy Perry singing again from your backseat halfway through your drive home.»
Amara plebeja
Utbredelse
Amara plebeja finnes i nesten hele Europa, men er sjeldnere i sørvest. Den er utbredt østover i Asia til Sibir. Finnes i Norge og er ganske vanlig.
Super Bowl XLIX
USA
Super Bowl XLIX ble dekket av NBC i USA, med Al Michaels som hovedkommentator, Cris Collinsworth som ekspertkommentator og Michele Tafoya som sidelinjereporter. Før kampen sendte kanalen et seks timer langt program med TV-personligheten fra Football Night in America, inkludert Bob Costas, Dan Patrick, Josh Elliott, Tony Dungy, Rodney Harrison, Hines Ward, Mike Florio og Peter King. John Harbaugh var ekspertgjest i studio. Michaels, Collinsworth og Tafoya deltok også i programmet før kampen, sammen med Liam McHugh, Carolyn Manno, Randy Moss og Doug Flutie. Kampen ble den mest sette TV-sendingen i USAs historie, året etter at Fox' dekning av Super Bowl XLVIII satte samme rekord. NBCs Dan Patrick stod for presentasjonen av Lombardi-troféet.
Amara plebeja
Utseende
Amara plebeja er mm lang. Brystskjoldets bakhjørner er tydelig avsatt, men uten å være markert utstikkende. Sidene er ikke innsvinget og bakhjørnene er like brede som dekkvingenes skuldre, slik at billen får et ovalt utseende. Dekkvingene tredje rille-mellomrom (fra midtlinjen / sømmen) mangler helt børstepunkter, en fordypning med ett stivt oppstående hår, men de har et stort porepunkt i framkanten, mellom den korte scuttelarrillen og sømmen. Dekkvingenes riller er kraftigere helt bak ved spissen, og rillenes mellomrom er opphøyde. Antennene er mørke, men de første leddene (rotleddene) er med lyse. Beina er ensfarget, lyse, men med en mørkere flekk midt på låret (femora). Sporen i spissen av leggen (tibia) på frambeinet med to små ekstra tenner, det vil si tre spisser.
Super Bowl XLIX
Reklame
NBC satte grunnprisen på en 30 sekunder lang reklame til $4,5 millioner, $500 000 den rekordhøye prisen satt for de to siste Super Bowls. Det var også første gang at et nettverk tilbød reklamerplasser på 15 sekunder. Et stort antall bilprodusenter kuttet antallet reklamer under kampen, og ble erstattet av femten andre bedrifter som stilte med sine første Super Bowl-reklamer, inkludert Skittles, Carnival Cruise Lines, Loctite, Wix.com, Jublia og Always. NBC postet reklamene på en blogg på Tumblr etter hvert som de ble sendt på TV; bloggen ble promotert på NBCs egne nettstrømmingskanal da den ikke hadde alle de samme reklamene som TV-sendingen. Nettverket hadde større problemer med å selge alle reklameplassene for kampen enn tidligere år, og den siste reklameplassen ble ikke solgt før fire dager før kampen.
Amara plebeja
Levevis
Amara plebeja finnes helst på litt fuktige gressmarker, på lokaliteter med leireholdig grunn. Den påtreffes også i kulturlandskapet og i villahager. Larvene og de voksne (imago) lever som plantespisere.
Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Super Bowl XLIX
Internasjonalt
Super Bowl XLIX ble sendt på Seven Network, 7mate og ESPN i Australia, CTV i Canada, Sky Television i New Zealand, og Channel 4, Sky Sports, og BBC Radio 5 Live i Storbritannia og Irland.
NFL Network produserte en internasjonal engelskspråklig dekning av kampen som ble brukt i enkelte markeder med Bob Papa som hovedkommentator og Charles Davis som ekspertkommentator.
Den canadiske sending var den mest sette på TV den uken med 8,26 millioner seere, mens dekningen som varte en halvtime før kampen hadde 5,16 millioner sere, nok til å bli det nest mest sette programmet den uken. I Storbritannia hadde kampen 191 000 seere, og var det åttende mest sette programmet på Sky Sports 1 den uken. Kampen var den mest sette sendingen på betalingskanaler i Australia den dagen, med 94 000 seere.
I Frankrike ble kampen sendt på W9, og i Norge var det Viasat 4 HD som stod for dekningen.
Kampen ble direktesendt på Sony SIX i India.
USA
I USA stod Westwood One for nasjonal dekning av kampen, med Kevin Harlan som hovedkommentator og Boomer Esiason som ekspertkommentator, og James Lofton og Mark Malone som sidelinjereportere. Jim Gray var ankermann før kampen og under halftime, og Larry Fitzgerald, Tom Brady, Scott Graham, Rod Woodson og Kurt Warner var gjester. Scott Graham var på mikrofonene i stadion før kampen og under utdelingen av troféer og priser etter kampen.
Lokale markeder
Hovedstasjonene for hvert av lagene stilte med egne kommentatorer for kampen i sine markeder. I Seattle var det KIRO-FM (97,3) og KIRO (710 AM) som stod for dekning, med Steve Raible som hovedkommentator og Warren Moon som ekspertkommentator. KIRO, en clear-channel-stasjon, kunne bli hørt over store deler av USAs vestkyst etter solnedgang. I Greater Boston var det WBZ-FM (98,5) som stod for dekningen, med Bob Socci som hovedkommentator og Scott Zolak som ekspertkommentator. Resten av stasjonene i Patriots' og Seahawks' radionettverk måtte per kontrakt sende Westwood Ones dekning av kampen.
Internasjonal radiodekning
Westwood Ones dekning ble også sendt på TSN Radio i Canada.
I Storbritannia var det BBC Radio 5 Live som tok over dekningen etter at Absolute Radio 90s, som dekket kampen året før, droppet dekning av idrett. Rocky Boiman og Darren Fletcher var igjen kommentatorer.
Før kampen
Idina Menzel fremførte nasjonalsangen og John Legend fremførte «America the Beautiful».
Halftime
Den 9. oktober 2014 annonserte Billboard at Katy Perry skulle headline halftime-showet, som ble bekreftet av NFL 23. november 2014. Halftime-showet begynte med at personer på banen holdt opp lyskuler som sammen viste Pepsi-logoen. Perry red inn på stadion på en stor, gullbelagt mekanisk løve, og åpnet konserte med sangen «Roar» Hun fulgte det opp med «Dark Horse». Etter dette kom Lenny Kravitz på for en duett av «I Kissed a Girl». Under disse tre sangene var Perry ikledd en kjole designet til å se ut som flammer, med det sorte håret hennes i en hestehale. Scenen og banen ble deretter omgjort til å se ut som en strand, med dansere kledd ut som haier, palmetrær og smilende badeballer som danset rundt Perry. Hun endret kostyme og sang en medley av «Teenage Dream» og «California Gurls». Rapperen Missy Elliott dukket så opp og fremførte sine egne låter, «Get Ur Freak On» og «Work It», og Katy Perry danset etter å igjen ha byttet kostyme til en Super Bowl 49-trøye. Perry forsvant igjen fra scenen for et kostymeskifte, og Elliott fremførte «Lose Control». Perry returnerte i en stjernedekt kjole og avsluttet sitt sett med låten «Firework». Hun dukket opp midt på banen på en smal plattform som var festet til en skytende stjerne, som fløy over tilskuerne. Under fremføringen av sangen ble fyrverkeri satt av rundt Perry og stadionet. Det var det mest sette halftime-showet noensinne, med 120,7 millioner TV-seere.
I august 2014 ble det rapportert at NFL hadde en liste over tre potensielle artister for halftime-showet for Super Bowl XLIX, inkludert Coldplay, Katy Perry og Rihanna. The Wall Street Journal rapporterte at representanter for ligaen hadde kontaktet representanter for artistene med en forespørsel om de var villige til å betale ligaen for å få spille under Super Bowl, enten i form av en engangsbetaling før konserten eller som et kutt av inntektene fra konserter i etterkant av Super Bowl. Disse rapportene ble benektet av en talsperson for NFL, men ifølge The Wall Street Journal hadde forespørselen blitt avslått av alle involvert.
Første halvdel
Seattle så fremskritt da Russell Wilson fikk sin første fullførte pasning, på seks yards til Jermaine Kearse med 5:36 igjen av andre kvarter, som sikret en første down. Etter et løp for fem yards av Marshawn Lynch fant Wilson receiver Chris Matthews med en 44-yard pasning som plasserte ballen på 11-yard linjen, som eventuelt førte til en 3-yard touchdown på løp av Lynch som utlignet til uavgjort, med 2:16 igjen av halvdelen. Brady fulgte opp med å fullførte 5 av 6 pasningsforsøk for 59 yards på New Englands neste drive, hvor den siste pasningen var en 22-yard touchdownpasning til tight end Rob Gronkowski med 31 sekunder igjen av halvdelen. Seattle fikk ballen igjen på egen 20-yard linje, og begynte drivet med 19 yards på løp fra Robert Turbin og 17 yards på en scramble av Wilson. Wilson fullførte så en 23-yard pasning til Ricardo Lockette, med en straffe for hjelmgrep på defensive back Kyle Arrington som gav dem ekstra yards og plasserte ballen på Patriots' 11-yard linje med en første down for Seahawks. Med kun seks sekunder igjen av halvdelen valgte trener Pete Carroll å gå for en touchdown istedenfor et field goal, som skulle vise seg å lønne seg da Wilson kastet en 11-yard touchdownpasning til Matthews på neste play som sørget for at lagene gikk til pause uavgjort, med 14 poeng hver.
Andre halvdel
Seattle hadde avsparket i andre halvdel, og startet med et 72-yard drive som ledet dem til Patriots 8-yard linje og inkluderte et 15-yard løp av Lynch og en 45-yard pasning til Matthews. Etter at Lynch ble stoppet på third-and-one innenfor Patriots' red zone avsluttet Steven Hauschka drivet med et 27-yard field goal, som gav Seattle sin første ledelse i kampen med stillingen 17–14. På New Englands neste drive fikk linebacker Bobby Wagner en interception på en av Bradys pasninger, som ble returnert seks yards og gav Seahawks ballen rundt midtbanen. I likhet med sitt forrige interception mistet Seattle en viktig forsvarsspiller til skade under playet, da defensive end Cliff Avril lå på bakken uten å bevege seg. Etter å ha kommet seg på bena undersøkte de ham for hjernerystelse, og han kom ikke på banen igjen i kampen. Seattles pass rush, især med Bennett på innside og Avril på utsiden, førte til et press på Brady som førte til at flere drives ble avsluttet med pasninger som ikke traff mål, og førte også til hans første interception. «At times that night in the desert Bennett and Avril controlled the line of scrimmage almost by themselves.» Med Avril ute hadde Patriots muligheten til å fokusere mer på Bennett, som gav Brady mer tid i pocketen.
Etter Wagners interception dro Seattle nytte av turnoveren og startet et drive over 50 yards på seks plays, som endte i en 3-yard touchdownpasning fra Wilson til Doug Baldwin, som pådro seg en 15-yard straffe for usportslig oppførsel med feiringen sin i målsonen. Stillingen var nå 24–14, og endret seg ikke før begynnelsen av tredje kvarter. Frem til denne kampen ingen lag i Super Bowls historie kommet tilbake med en seier etter å ha ligget under med mer enn syv poeng ved begynnelsen av fjerde kvarter.
Etter en three-and-out for Seattle fikk New England ballen på egen 32-ayrd linje med 6:52 igjen av kampen. Brady startet drivet med to fullførte pasninger til running back Shane Vereen for 13 yards, og fulgte det opp med en 9-yard pasning til Edelman. Etter en straffe mot New England tok Gronkowski mot et par pasninger som flyttet ballen 33 yards til Seattles 19. Over de neste tre plays løp Vereen for syv yards, Brady kastet ballen til LaFell for syv, og Blount løp ballen to yards til 3-yard linjen. Med 2:02 igjen av kampen gav Brady laget en 28–24 ledelse med en 3-yard touchdownpasning til Edelman.
Etter en touchback fikk Seattle ballen på egen 20, og Wilson startet drivet med en 31-yard pasning til Lynch. Etter to mislykkede pasninger fikk han nok en første down med en 11-yard pasning til Lockette. Det neste playet gav Seattle en god mulighet til å sikre seieren. Wilson kastet en dyp pasning ned høyre sidelinje til Kearse, som var dekket av nykommer og reservecornerback Malcolm Butler. Begge spillerne hoppet i luften etter ballen, og Butler klarte å avlede ballen med en hånd, men pasningen endte allikevel opp i Kearses hender, som klarte å flippe ballen til seg selv og ta den imot mens han lå på ryggen. Butler kom seg opp i tide til å dytte Kearse ut av banen idet han reiste seg opp, og hindret dermed en touchdown for Seattle, men playet gav Seahawks allikevel 33 yards og en første down på Patriots' 5-yard linje med 1:05 av ordinær spilletid. Kommentatoren Cris Collinsworth sammenlignet playet med to andre akrobatiske mottakelser av Patriots' motstandere, som hadde gitt dem to tap i tidligere Super Bowl: David Tyrees Helmet Catch i Super Bowl XLII og Mario Manninghams mottakelse langs sidelinjen i Super Bowl XLVI. Al Michaels sammenlignet det også med Antonio Freemans kjente mottakelse under Monday Night Football, senere kjent som «He did what?» (en kommentar fra Michaels under kampen).
På neste play løp Lynch ballen fire yards til Patriots 1-yard linje før han ble stanset av Dont'a Hightower. Ettersom at New England ikke brukte en timeout kunne Seattle hale ut tiden til kun 26 sekunder stod igjen før sitt neste play. Seahawks valgte et pasningsspill hvor Kearse skulle løpe til høyre for å dra Patriots' defensive backs bort fra Lockette, som skulle løpe en slant til midten, men Brandon Browner blokkerte Kearse på scrimmagelinjen som hindret ham fra å nå Butler. Lockette så ut til å være udekket på 1-yard linjen da Wilson kastet ballen, men like før ballen nådde frem klarte Butler å løpe inn for å sikre en interception. Etter en straffe for usportslig oppførsel på grunn av overdreven feiring, gav turnoveren New England ballen på egen 1-yard linje med 20 sekunder igjen av kampen.
Kampen var enda ikke helt over. Ettersom at ballen var på 1-yard linjen måtte Brady ta snappet i egen målsone. Dersom han knelte eller Patriots ikke klarte å flytte ballen bort fra mållinjen ville dette bli en safety, som ville gi Seattle to poeng og tvinge Patriots til å sparke ballen tilbake til Seahawks. Seattle ville da ha en timeout og 18 sekunder til å flytte ballen innenfor rekkevidde for et field goal, som kunne gitt dem seieren. Patriots tok derimot en timeout og holdt ballen idet spillklokken løp ut, i et forsøk på få en av Seattles forsvarsspillere til gå offside. Hadde spillklokken løpt ut ville straffen for forsinkelse av spillet kun flyttet ballen til halvveispunktet mellom hvor den startet og mållinjen.
Strategien virket da defensive lineman Michael Bennett krysset scrimmagelinjen, som gav dem en 5-yard straffe som flyttet ballen til New Englands 6-yard linje. Brady knelte, Seattle brukte sin siste timeout, og Seattles linebacker Bruce Irvin løp inn i noen av Patriots' spillere og startet en mindre slåsskamp som involverte spillere fra begge sider og resulterte i en personlig straffe for Seattle. Irvin ble den første spilleren i Super Bowls historie til å bli kastet ut av en kamp etter at han slo Rob Gronkowski med en knyttet neve. Brady knelte igjen, og Patriots tok seieren.
Kampstatistikker
Brady fullførte 37 av 50 pasninger for 328 yards og fire touchdowns, med to interceptions. Hans 37 fullførte pasninger var en ny Super Bowl, som slo Peyton Mannings rekord på 34 fra året før mot Seattle i Super Bowl XLVIII. Han forbigikk også Joe Montanas rekord for touchdownpasninger i Super Bowls i en spillerkarriere, med 13. Hans beste receiver var Edelman, som tok imot 9 pasninger for 109 yards og en touchdown, og også hadde syv yards på løp og tre punts returnert for 27 yards. Vereen tok imot 11 pasninger for 64 yards og løp for 13. For Seattle fullførte Wilson 12 av 21 pasninger for 247 yards og to touchdowns, med en interception, og hadde også 39 yards på løp. Lynch var kampens beste på løp med 102 yards og en touchdown, og tok også imot en pasning for 31 yards. Matthews, en udraftet nykommer som ikke hadde tatt imot noen pasnigner i serie- eller sluttspillet før Super Bowl, tok imot fire pasninger for 109 yards og en touchdown. Wagner hadde 12 taklinger (10) solo og en interception. Linebacker K.J. Wright hadde 11 taklinger (10 solo). New England ble det fjerde laget til å vinnet et Super Bowl til tross for å ha gitt opp flere turnovers (etter Baltimore Colts i Super Bowl V og Pittsburgh Steelers i Super Bowls XIV og XL).
Med seieren ble Brady den tredje quarterbacken i NFLs historie til å vinne fire Super Bowls. Han ble også utpekt til MVP for tredje gang, og tangerte med det Montanas rekord. Seahawks ble de første regjerende mestrene siden Green Bay Packers i Super Bowl XXXII til å tape i Super Bowl året etter. Dette var også det tiende Super Bowl på rad uten at et lag vant to ganger på rad (dette skjedde sist da Patriots vant Super Bowl XXXIX).
I en spørreundersøkelse på NFL.com et par måneder etter kampen ble Super Bowl XLIX utpekt til tidenes beste Super Bowl. Artikkelen rapporterte ikke hvorvidt undersøkelsen var tilpasset for å unngå en bias for den korte perioden mellom kampen og avstemningen. De fleste listene som rangerer Super Bowls inkluderer fremdeles denne kampen i topp fem.
Reaksjoner på Seattles siste play
Etter kampen mottok Seattle kraftig kritikk for avgjørelsen om å gå for et pasningsspill på en andre down, ett yard fra mållinjen, med 26 sekunder igjen av kampen og en timeout, istedenfor et løp. Etter playet sa Collinsworth «I'm sorry, but I can't believe the call. … I cannot believe the call. You've got Marshawn Lynch in the backfield. You've got a guy that has been borderline unstoppable in this part of the field. I can't believe the call.» Han la til, «If I lose the Super Bowl because Marshawn Lynch can’t get it in from the 1 yard line, so be it. So be it! But there is no way... I don’t believe the call.» Sports Illustrateds Peter King og den pensjonerte Pro Football Hall of Fameren Deion Sanders beskrev playet som den dårligste avgjørelsen i Super Bowls historie. Den pensjonerte running backen Emmitt Smith, som holdt NFL-rekorden for yards på løp, beskrev det som den dårligste avgjørelsen i idrettens historie. Andre, inkludert University of Michigans hovedtrener Jim Harbaugh og Hall of Fame quarterback Joe Namath, forsvarte avgjørelsen, påpekte at Seahawks kun hadde én timeout igjen, og hedret Butler for hans play. Bill Simmons skrev for Grantland at Seahawks «took too much heat for the final play call» og påpekte at Carroll hadde valgt å løpe ballen på fjerde down mot slutten av Rose Bowl i 2006, som hadde kostet laget hans seieren.
Butlers interception, takket være hans «read-and-react to Ricardo Lockette's underneath route», har blitt beskrevet som et av Super Bowls største clutch plays. Det skulle også markere starten på Butlers karriere. Butler, som var en udraftet nykommer som kunne hadde fått én kampstart i seriespillet, var nummer fem på Patriots' dybdekart ved starten av Super Bowl XLIX. Etter denne kampen skulle han bli kampstarter i alle utenom én av Patriots' kamper de tre neste sesongene, og ledet laget i interceptions i 2016 da han hjalp Patriots til nok en Super Bowl-tittel.
Lynch fikk minst én yard på 22 av 24 løp i kampen. I 2014 var Patriots rangert som 5. svakets (#28) i ligaen i å hindre backs i å vinne yards, eller tape yards, og hadde stanset ham før han vant yards på en third-and-2 og en third-and-1, sistnevnte i Patriots' red zone. I løpet av sesongen hadde Lynch kun scoret på ett av hans fem forsøk fra motstanderlagets 1-yard linje. Mellom 2010 og 2014 scoret han 45 % av tiden, og var rangert som #30 av 39 running backs; i løpet av sin karriere på det punktet hadde han scoret på 42 % av sine forsøk (15 av 36).
Kampstatistikker
Kilder: NFL.com, Pro Football Reference.com, The Football Database Super Bowl XLIX
Individuelle statistikker
1Fullførte pasninger/forsøk 2Løp 3Lengste 4Mottakelser 5Antall ganger kastet til
Jarl Wahlström
Jarl Holger Wahlström (født 9. juli 1918 i Helsingfors, Finland, død 3. desember 1999 i Helsingfors) var Frelsesarmeens 12. general (internasjonal leder) 1981–1986.
Wahlström var finsk statsborger og giftet seg med løytnant Maire Nyberg (som ble offiser fra Helsingfors 1. korps i 1944)
Wahlstöm ble offiser i 1938 og kom også fra Helsingfors 1. korps. Han kom fra Finlands mest markante "Frelsesarmé-familie". Hans to brødre Tor Wahlström og Per-Erik Wahlström var begge kommandører i Frelsesarmeen. Deres far hadde også sentrale stillinger i Frelsesarmeen i Finland, blant annet som sjefsekretær.
Beordringer
Tjenestegjorde i korps, barne og ungdomsarbeid og på divisjonsplan i Finland. Under andre verdenskrig var han kapellan for finske styrker i Finland. Divisjonssjef (1960 – 1963), rektor ved offisersskolen og musikksekretær (1963 – 1968), sjefsekretær (1968 – 1972); Canada og Bermuda sjefssekretær (1972 – 1976); Finland, territorialleder (1976 – 1981); Sverige, territorialleder (1981).
Live (andre betydninger)
Live kan referere til:
Lucas David
Lucas David eller Lukas David (født 1503 i Allenstein i Østpreussen, død i august 1583 i Königsberg) var en prøyssisk historiker, som omkring 1550 skrev en prøyssisk historie i flere bind.
Adolf Bredo Stabell
Adolf Bredo Stabell (født 19. november 1807 i Trondheim, død 21. november 1865 i Christiania) var en norsk journalist, redaktør, bankmann og politiker innenfor bondeopposisjonen. Som redaktør for Morgenbladet bidro han i stor grad til å skape en moderne politisk presse, som stortingsmann var han en reformator og som bankmann var han med på å grunnlegge Den norske Creditbank i 1857, og å skape en ny kredittpolitikk overfor næringslivet.
Stabell var født i relativt fattige kår, og faren døde da Stabell var ti år gammel. Han jobbet som ung på fogdekontoret i Tromsø. I 1827 tok han examen artium som privatist, og i 1830 ble han cand.jur., og ble kort tid etter ble han ansatt i Revisjonsdepartementet, som betydde at han flyttet til Aker, rett utenfor Kristiania.
Morgenbladet
Stabell ble ansatt i Morgenbladet allerede året etter, i 1831, av avisens eier, Rasmus Hviid. Stabell fungerte som redaktør, med flere meningsutvekslinger, de fleste av hvilke anonymt, som representant for avisen. Under Stabell ble avisen i løpet av få år mer moderne i forhold til balansen mellom nyheter, kommentarer, debatt og annonser. Morgenbladet tok også en klar politisk stilling til den liberale opposisjon, noe som førte til at avisen Den Constitutionelle ble skapt som en mer regjeringsvennlig konkurrent. De to avisene var hyppig uenige, særlig i forhold til dikterne Henrik Wergeland og Johan Sebastian Welhaven, om enn synspunktene på de to varierte i avisene. Stabells rolle som avisredaktør var med på å skape en uavhengig avis med klare politiske meninger og budskap.
Stabell fikk Ludvig Kristensen Daa inn i avisen som medarbeider i 1841. I samme år hadde Morgenbladet, som til da hadde nytt godt av Wergelands bidrag i avisen, en stor disputt med Wergeland, blant annet på grunn av uenighet mellom Wergeland og Daa. Det medførte at avisen først nektet Wergeland spalteplass, for så å anklarge ham for å være upassende som biskop fordi han var «opirret og i slet Lune», og at Wergeland, etter å ha forfattet Mig Selv, kuttet samarbeid i en treårsperiode. Med Daa i avisen ble også Stabell mindre aktiv direkte som journalist.
Politikk
Stabell var ordfører i Aker i 1839 til 1843, og fra 1847 til 1859. Stabell kom seg også inn på Stortinget i 1845. Stabell prøvde å legge frem et forslag med krav om nytt system for bytte av statsråder, og krav om at ministrene skulle delta i Stortinget, og dermed stå til ansvar. Dette ble ansett som svært radikalt, og ble senere trukket. På tross av at Stabell var relativt radikal, valgte han under Thranebevegelsen en mer regjeringsvennlig linje. Stabell hadde vært odelstingspresident fra 1848-57, og i 1858 ble han visepresident i Stortinget, men da Stabells hus ble liggende i Kristiania etter byutvidelsen, ble Stabells valgkrets overveldende regjeringstro. Dermed forsvant Stabell fra Stortinget.